B4-0786/97

Ψήφισμα σχετικά με τη Διάσκεψη του Όσλο προς μια σύμβαση σχετικά με την ολοκληρωτική απαγόρευση των ναρκών κατά προσωπικού

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του επί του θέματος, και ιδίως το ψήφισμα της 14ης Μαρτίου 1996 σχετικά με τις νάρκες κατά προσωπικού και τη Διεθνή Διάσκεψη της Βιέννης για την αναθεώρηση του πρωτοκόλλου σχετικά με Ορισμένα Συμβατικά Όπλα ((ΕΕ C 96 της 1.4.1996, σελ. 292)), το ψήφισμα της 23ης Μαΐου 1996 σχετικά με την αποτυχία της Διάσκεψης για τις Νάρκες κατά Προσωπικού ((ΕΕ C 166 της 10.6.1996, σελ. 197)) και το ψήφισμα της 17ης Ιουλίου 1997 σχετικά με τις νάρκες κατά προσωπικού ((ΣΠ της ημερομηνίας αυτής, Μέρος ΙΙ, σημείο 13)),

A. επισημαίνοντας τη σημαντική πρόοδο που σημειώθηκε στο πλαίσιο της Διαδικασίας Οττάβα προς την απαγόρευση των ναρκών κατά προσωπικού,

Β. συγχαίροντας τις 97 υπογράφουσες χώρες της Δήλωσης των Βρυξελλών υπέρ της υπογραφής συνθήκης το Δεκέμβριο του 1997 καθώς και του αυστριακού σχεδίου κειμένου, και τα κράτη μέλη που εξήγγειλαν αναστολή επί των πωλήσεων και της τοποθέτησης ναρκών πριν από τη Διαδικασία της Οττάβα,

Γ. εκφράζοντας την ικανοποίησή του για την ευτυχή κατάληξη των διαπραγματεύσεων του Όσλο που θα επιτρέψει την υπογραφή μιας συνθήκης στην Οττάβα για το Δεκέμβριο 1997,

Δ. αναγνωρίζοντας τις δραματικές προκλήσεις που αντιμετωπίζουν τα θύματα ναρκών ύστερα από έκρηξη και επιδοκιμάζοντας τον πρωταρχικό ρόλο που έχουν διαδραματίσει οι επιζώντες στο κίνημα για μια καθολική απαγόρευση,

Ε. επιδοκιμάζοντας τις προσπάθειες μη κυβερνητικών οργανώσεων και πολλών προσωπικοτήτων όπως η Λαίδη Νταϊάνα, πριγκίπισσα της Ουαλίας, που έκανε γνωστό στο ευρύ κοινό όλου του κόσμου τις απάνθρωπες και τραγικές επιπτώσεις των ναρκών κατά προσώπων,

ΣΤ. λαμβάνοντας υπόψη ότι η συμφωνία αναχρηματοδότησης του τέταρτου προγράμματος- πλαισίου για την έρευνα και την τεχνολογική ανάπτυξη της Ευρωπαϊκής Ένωσης πρέπει να περιλαμβάνει τη στήριξη των τεχνολογιών ανίχνευσης ναρκών,

1. εκφράζει την ικανοποίησή του γιατί στο Όσλο 89 κράτη κατόρθωσαν να συμφωνήσουν σε ένα κοινό κείμενο που θα θεσπίσει μια νόμιμη απαγόρευση της παραγωγής, αποθήκευσης, χρήσης και μεταφοράς των ναρκών κατά προσωπικού.

2. εκφράζει τη λύπη του διότι με την απόσυρση των ΗΠΑ από τιηδιαδικασία της Οττάβα, δεν δόθηκε το τόσο αναμενόμενο θετικό μήνυμα για την παγκόσμια απαγόρευση των ναρκών[semigr ]

3. εκφράζει τη λύπη του διότι η Φινλανδία και η Ελλάδα δεν παρέστησαν στις διαπραγματεύσεις παρά μόνον με τον τίτλο του παρατηρητή, τους ζητεί δε να υπογράψουν παρ'όλα αυτά τη συνθήκη[semigr ]

4. καλεί όλα τα κράτη και ιδιαίτερα τη Ρωσία, την Κίνα, το Πακιστάν, την Ινδία, το Ιράκ, και την Τουρκία τα οποία δεν έλαβαν μέχρι σήμερα μέρος στη Διαδικασία της Οττάβα, να υπογράψουν τη συνθήκη το Δεκέμβριο 1997[semigr ]

5. ζητεί από την αντιπροσωπεία του για τις σχέσεις με τις ΗΠΑ να επιστήσουν την προσοχή της αμερικανικής αντιπροσωπείας σχετικά με τη μαζική υποστήριξη του πληθυσμού σε μια οριστική κατάργηση των ναρκών κατά προσωπικού και να ενθαρρύνουν τις ΗΠΑ να υπογράψουν τη συνθήκη[semigr ]

6. ζητεί όπως η ανάπτυξη της συνεργασίας με τα κράτη που αρνούνται να υπογράψουν τη συνθήκη ή να συμμετάσχουν στη Διαδικασία Οττάβα να αποτελέσει το αντικείμενο κριτικής εξέτασης[semigr ]

7. ζητεί, στο εγγύς μέλλον, ο αριθμός των περιοχών που καθαρίζονται από τις νάρκες ετησίως να είναι υψηλότερος από τον αριθμό των νεοναρκοθετημένων περιοχών[semigr ]

8. καλεί το Γενικό Γραμματέα των Ηνωμένων Εθνών, κ. Kofi Annan, να χρησιμοποιήσει όλη την πολιτική του επιρροή για την αναθέρμανση των διστακτικών διαπραγματεύσεων περί αφοπλισμού στη Γενεύη[semigr ]

9. καλεί το Συμβούλιο, την Επιτροπή και τα κράτη μέλη να προωθήσουν την απαραίτητη συνεργασία μεταξύ των στρατιωτικών και μη στρατιωτικών προγραμμάτων Ε & Α προκειμένου να ενισχύσουν την ευρεία χρήση και διάδοση των τεχνολογιών εντοπίσεως των ναρκών[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, το Γενικό Γραμματέα της Διάσκεψης του Όσλο και το Γενικό Γραμματέα των Ηνωμένων Εθνών.